12. ΒΑΣΙΛΙΚΟΝ ΔΙΑΤΑΓΜΑ της 20/27 Μαΐου 1953 Περί παρατάσεως προθεσμίας προσαρμογής των ισολογισμών των Εταιριών με κεφάλαιον εις ξένον νόμισμα και τρόπου χρησιμοποιήσεως του λογαριασμού, "διαφορά εκ νέας προσαρμογής". Έχοντες υπ' όψιν το από 10 Μαΐου 1946 Ν. Διάταγμα "περί καταρτίσεως των ισολογισμών των ανωνύμων Εταιρειών" (Φ.Ε.Κ. 157) 11.5.46), προτάσει των Υπουργών Συντονισμού, Οικονομικών και Εμπορίου, μετά γνώμην του Συμβουλίου Επικρατείας, ανακοινωθείσαν δια του υπ' αριθ. 183 ε. ε. πρακτικού γνωμοδοτήσεως αυτού, απεφασίσαμεν και διατάσσομεν: Άρθρον 1. Η κατά το άρθρον 1 του από 9 Μαρτίου 1949 Β. Διατάγματος "περί προσαρμογής των ισολογισμών των εταιρειών με κεφάλαιον εις ξένον νόμισμα", ως ετροποποιήθη δια του από 6 Οκτωβρίου 1949 Β.Δ., προθεσμία προς συγκρότησιν γενικής συνελεύσεως των μετόχων και λήψιν αποφάσεως περί μετατροπής εις δραχμάς του εις ξένον νόμισμα μετοχικού κεφαλαίου των, παρατείνεται μέχρι 30 Ιουνίου 1954 προκειμένου περί ανωνύμων εταιρειών, αίτινες ετέλουν υπό την μεσεγγύησιν του Ελληνικού Δημοσίου κατά την 30 Δεκεμβρίου 1949. Άρθρον 2. 1.Το κατά το κλείσιμον της διαχειριστικής περιόδου 1952 τυχόν πιστωτικόν υπόλοιπον του λογαριασμού "διαφορά εκ νέας προσαρμογής" χρησιμοποιείται υπό της επιχειρήσεως υποχρεωτικώς δια την κάλυψιν ζημιών εκ φθοράς, απωλείας ή υποτιμήσεως των στοιχείων του ενεργητικού ή υπερτιμήσεως στοιχείων του παθητικού των πραγματοποιηθησομένων κατά τας μέχρι και 1960 διαχειριστικάς περιόδους. 2.Το κατά το κλείσιμον του ισολογισμού της διαχειριστικής περιόδου 1952 τυχόν απομένον χρεωστικόν υπόλοιπον του λογαριασμού "διαφορά εκ νέας προσαρμογής", μη αποκλειομένης της ολοσχερούς αποσβέσεώς του κατά την χρήσιν 1952, δύναται να εκπίπτηται τουλάχιστον κατά το 1/8 αυτού ετησίως α)εκ της υπεραξίας των περιουσιακών στοιχείων της επιχειρήσεως, ήτις ήθελε προκύψει κατά τας μέχρι και 1960 διαχειριστικάς περιόδους και β)εκ των καθαρών κερδών των αυτών διαχειριστικών περιόδων. Ως υπεραξία και καθαρά κέρδη, εις α συμψηφισθήσεται το χρεωστικόν υπόλοιπον, λογίζονται τα προκύπτοντα μετά την εξ αυτών έκπτωσιν των επ' αυτών φόρων του Δημοσίου κλπ. Σελ. 50(α) Το τυχόν απομένον εισέτι κατά το κλείσιμον του ισολογισμού της διαχειριστικής περιόδου 1960 χρεωστικόν ή πιστωτικόν υπόλοιπον του λογαριασμού "διαφορά εκ νέας προσαρμογής" συγχωνεύεται εις τον λογαριασμόν εκτάκτου αποθεματικού ή εκπίπτεται εκ του τακτικού και λοιπών αποθεματικών και εν ανεπαρκεία τούτων εκ του καταβεβλημένου μετοχικού κεφαλαίου. Εις τους επί των Οικονομικών και Εμπορίου Υπουργούς, ανατίθεμεν την δημοσίευσιν και εκτέλεσιν του παρόντος Βασ. Διατάγματος. 12.Α.γ.12 Ισολογισμοί Ανωνύμων Εταιρειών 